Анэхэм яхуэгъэза Iуэхутхьэбзэ
КъБР-м Узыншагъэр хъумэнымкIэ и министерствэм республикэм къыщыхелъхьэ «СМСмаме» федеральнэ хъыбарегъащIэ Iуэхутхьэбзэр.
Анэ хъуа е хъуну зызыгъэхьэзыр дэтхэнэ зы бзылъхугъэми, уэндэгъугъэр екIуэкIыхукIэ, апхуэдэу сабийр илъэс ирикъухукIэ, смс-чэнджэщхэр къыхуэкIуэнущ. КъищынэмыщIауэ, а IэмалымкIэ бзылъхугъэхэм и чэзум къащIэнущ социальнэ дэIэпыкъуныгъэ щыIэхэр зыхуэдэри. «СМСмаме» Iэмалым къаригъэщIэнущ икIи ягу къигъэкIыжынущ бзылъхугъэмрэ абы и сабиймрэ я узыншагъэр хъумэным, абыхэм я Iуэху дэкIыным теухуауэ щыIэ хабзэхэр. Хъыбар къыпIэрыхьэну ухуеймэ, «МАМА» псалъэр зэрыт тхыгъэр ебгъэхьын хуейщ 5253 номерым.
УФ-м Узыншагъэр хъумэнымкIэ и министерствэм и жэрдэмкIэ кърагъэхьыну тхыгъэхэр зэхагъэуващ IэщIагъэлI пажэхэм. «Узыншагъэмрэ зыужьыныгъэмрэ» фондым и фIыгъэкIэ а проектыр Къэбэрдей-Балъкъэрым щагъэзащIэ.
ЦIыхубзхэм чэнджэщ щрат республикэ IуэхущIапIэхэм, сабий поликлиникэхэм я пэIущIэ пэшхэм къыщыпщIэфынущ IэмалыщIэм теухуа хъыбар кIэщIхэр.
КъБР-м Узыншагъэр хъумэнымкIэ
и министерствэм и пресс-IуэхущIапIэ
